Document ID: 31998D0398

KOMISIJAS LĒMUMS
(1998. gada 2. jūnijs),
ar ko principā atzīst par pilnīgu dokumentāciju, kas iesniegta sīkākai pārbaudei saistībā ar BAS 615H, KBR 2738 (fenheksamīda), oksadiargila un DPX-KN128 (indoksakarba) iespējamu iekļaušanu I pielikumā Padomes Direktīvai 91/414/EEK par augu aizsardzības līdzekļu laišanu tirgū
(izziņots ar dokumenta numuru C(1998) 1447)
(Dokuments attiecas uz EEZ)
(98/398/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū1, kurā jaunākie grozījumi izdarīti ar Komisijas Direktīvu 97/73/EK2, un jo īpaši tās 6. panta 3. punktu,
tā kā Direktīva 91/414/EEK (turpmāk "Direktīva") paredz izveidot Kopienas sarakstu ar augu aizsardzības līdzekļu sastāvā atļautajām aktīvajām vielām;
tā kā dalībvalstu iestādēm ir iesniegta dokumentācija par četrām Direktīvas I pielikumā iekļaujamām aktīvām vielām;
tā kā dokumentāciju par aktīvo vielu BAS 615H BASF plc iesniedza Apvienotās Karalistes iestādēm 1997. gada 28. aprīlī;
tā kā dokumentāciju par aktīvo vielu KBR 2738 (fenheksamīdu) Bayer plc iesniedza Apvienotās Karalistes iestādēm 1997. gada 8. maijā;
tā kā dokumentāciju par aktīvo vielu oksadiargilu Rhône Poulenc Agro SpA iesniedza Itālijas iestādēm 1997. gada 16. jūnijā;
tā kā dokumentāciju par aktīvo vielu DPX-KN128 (indoksakarbu) Du Pont de Nemours France SA iesniedza Nīderlandes iestādēm 1997. gada 6. oktobrī;
tā kā minētās iestādes ir darījušas Komisijai zināmus rezultātus, kas pirmajā sīkākajā dokumentācijas pārbaudē iegūti attiecībā uz II pielikumā noteiktajām datu un informācijas prasībām un - attiecībā uz vismaz vienu augu aizsardzības līdzekli, kas satur attiecīgo aktīvo vielu, - Direktīvas III pielikuma prasībām; tā kā vēlāk saskaņā ar 6. panta 2. punkta noteikumiem dokumentācija ir iesniegta Komisijai un citām dalībvalstīm;
tā kā dokumentācija par BAS 615H, KBR 2738 (fenheksamīdu), oksadiargilu un DPX-KN128 (indoksakarbu) ir 1998. gada 18. februārī nodota Pastāvīgajai augu veselības komitejai;
tā kā Direktīvas 6. panta 3. punktā ir prasība Kopienas līmenī apstiprināt, ka katrai dokumentācijai ir jāatbilst II pielikumā noteiktajām datu un informācijas prasībām un - attiecībā uz vismaz vienu augu aizsardzības līdzekli, kas satur attiecīgo aktīvo vielu, - Direktīvas III pielikuma prasībām;
tā kā šāds apstiprinājums ir nepieciešams, lai veiktu sīku dokumentācijas pārbaudi, kā arī lai dotu iespēju dalībvalstīm piešķirt pagaidu atļauju augu aizsardzības līdzekļiem, kas satur attiecīgo aktīvo vielu, attiecīgi ievērojot Direktīvas 8. panta 1. punkta nosacījumus, īpaši nosacījumus par pilnīgu aktīvo vielu novērtējumu un augu aizsardzības līdzekļiem saskaņā ar Direktīvas prasībām;
tā kā šāds lēmums neierobežo turpmāku datu vai informācijas pieprasīšanu no pieteikuma iesniedzēja, ja sīkākā pārbaudē atklājas, ka šāda informācija vai dati ir vajadzīgi lēmuma pieņemšanai;
tā kā dalībvalstīm un Komisijai ir skaidrs, ka Apvienotā Karaliste veiks sīku dokumentācijas pārbaudi attiecībā uz BAS 615H un KBR 2738 (fenheksamīdu), Itālija - attiecībā uz oksadiargilu un Nīderlande - attiecībā uz DPX-KN-128 (indoksakarbu);
tā kā Apvienotā Karaliste, Itālija un Nīderlande ziņos Komisijai, tiklīdz iespējams, bet vēlākais - gada laikā, par pārbaužu secinājumiem, pievienojot ieteikumus par vielu iekļaušanu vai neiekļaušanu un dažādiem nosacījumiem, kas ar to saistīti; tā kā pēc šā ziņojuma saņemšanas sīka pārbaude ar visu dalībvalstu ekspertiem Pastāvīgajā augu veselības komitejā turpināsies;
tā kā šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠO LĒMUMU.
1. pants
Turpmāk norādītā dokumentācija atbilst II pielikumā noteiktajām datu un informācijas prasībām un - attiecībā uz vismaz vienu augu aizsardzības līdzekli, kas satur attiecīgo aktīvo vielu, - Direktīvas III pielikuma prasībām, ņemot vērā ieteiktos izmantošanas veidus.
1. Dokumentācija, ko Komisijai un dalībvalstīm BASF plc iesniedza saistībā ar BAS 615H kā aktīvas vielas iekļaušanu Direktīvas 91/414/EEK I pielikumā un par ko 1998. gada 18. februārī ziņots Pastāvīgajai augu veselības komitejai.
2. Dokumentācija, ko Komisijai un dalībvalstīm Bayer plc iesniedza saistībā ar KBR 2738 (fenheksamīda) kā aktīvas vielas iekļaušanu Direktīvas 91/414/EEK I pielikumā un par ko 1998. gada 18. februārī ziņots Pastāvīgajai augu veselības komitejai.
3. Dokumentācija, ko Komisijai un dalībvalstīm Rhône Poulenc Agro SpA iesniedza saistībā ar oksadiargila kā aktīvas vielas iekļaušanu Direktīvas 91/414/EEK I pielikumā un par ko 1998. gada 18. februārī ziņots Pastāvīgajai augu veselības komitejai.
4. Dokumentācija, ko Komisijai un dalībvalstīm Du Pont de Nemours France SA iesniedza saistībā ar DPX-KN128 (indoksakarba) kā aktīvas vielas iekļaušanu Direktīvas 91/414/EEK I pielikumā un par ko 1998. gada 18. februārī ziņots Pastāvīgajai augu veselības komitejai.
2. pants
Šis lēmums ir adresēts dalībvalstīm.
Briselē, 1998. gada 2. jūnijā

Labels: 0
3
6